146 
NOTES ET PIÈGES JUSTIFICATIVES. 
il m’a samblé pour le debvoir de l’entière amytié que je vous porte et pour le 
regret que je aurais se inconvénient advenait à votre personne, vous supplier et 
requière tant affectueusement et de ceur qu’il m’est possible ne s’exposer aux 
dangiers et péril de la mer, mais faire tant pour moy et pour ceste uv e com¬ 
mune ( œuvre commune ) et fraternelle amitié que de prendre votre chemin et 
adresche par cestuy votre et myen royaulme de Franche quy vous sera occasion 
de visiter vos Pays-Bas, chose quy ne pourra de riens retarder ou reculler votre 
bonne et saincte délibération de pourvoir aux affaires de la en avant, que pour 
ce temps dyver ne requièrent votre présence n’y ne sont en dangier d’aucun 
inconvénient, comme vous sçavez, et sy pourrez en ce peu de temps donner ordre 
et provision aux affaires de vos Pays-Bas quy en ont besoing. A quoy de ma part 
je m’emploieray et vous y feray telle ayde et secours que pour mes propres af¬ 
faires, ainsi que je 1 ay ja offert à la Royne de Hongrie ma bonne seur, veul- 
lant vous bien asseurer, Monseigneur mon bon frère, par cestuy lettre escripte 
et signé de ma main, sur mon honneur et en foy de prince et du meilleur 
frere que vous ayez, que passant par mon dict royaume que vous y sera faict et 
porté tout honneur, receul et bon traietement que faire se pourra et tel que 
aura ma propre personne, et yray, s’il vous plaist le me faire sçavoir, au devant 
de vous jusques au milieu de vos pays pour vous y quérir et accompaigner, et y 
meneray mes enffans, lesquels trouverez prest à vous obéir, et pareillement tout 
ce qui sera trouvé en ma puissance et dedans ce dict royaulme, duquel vous 
disposerez entièrement comme de votre, Monseigneur mon bon frère. Monsieur 
de Saint-Vincent, votre ambassadeur, m’a dict et faict entendre ce dont luv 
avez donné charge, sur quoy je l’ay prié vous escripre et faire entendre mon 
inteneion, antendant que mon ambassadeur puist estre depar delà, ce sera l’en¬ 
droit où feray fin à la présente. 
Votre meilleur frere et cousin. ( Signé ) Francuois. 
( E. ) Ordonnance de mise en liberté de deux hoog-pointers de la ville 
de Courtrai. 
Le grand-bailly de Gand dira a ceulx de la loy, au nom de l’Empereur, que 
Sa M tc ayant entendu que lesdits de la loy avaient constitué prisonniers deux 
liault-pointres de la ville de Cortray, assavoir Joos vanden Berghe et Svmon 
